CELEX: 62012FN0053
Language: mt
Date: 2012-05-07 00:00:00
Title: Kawża F-53/12: Rikors ippreżentat fis- 7 ta’ Mejju 2012 — ZZ et vs KESE

7.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 200/22
            
         Rikors ippreżentat fis-7 ta’ Mejju 2012 — ZZ et vs KESE
   (Kawża F-53/12)
   2012/C 200/46
   Lingwa tal-kawża: il-Franċiż
   
      Partijiet
   
   
      Rikorrenti: ZZ et (rappreżentant: M.-A. Lucas, avukat)
   
      Konvenut: Kumitat Ekonomiku u Soċjali Ewropew
   
      Suġġett
   
   Annullament parzjali tad-deċiżjoni tal-Kumitat Ekonomiku u Soċjali Ewropew li tippromwovi lir-rikorrenti mill-grad AST 5 għall-grad AST 6 fil-parti fejn tistabbilixxi l-fattur ta’ multiplikazzjoni.
   
      Talbiet tar-rikorrenti
   
   
               —
            
            
               jannulla d-deċiżjonijiet tal-20 ta’ Lulju 2011 tal-Assistent Segretarju Ġenerali responsabbli għall-Affarijiet Ġenerali, għar-Riżorsi Umani u għall-Affarijiet Interni, sa fejn il-fattur ta’ multiplikazzjoni li jirriżulta mill-promozzjoni tar-rikorrenti għall-grad AST 6/1 b’effett mill-1 ta’ April 2011 u li ġie stabbilit permezz ta’ dawn id-deċiżjonijiet huwa dak li kien iffissat fir-rigward tagħhom fl-1 ta’ April 2009 u mhux dak li kien iffissat fir-rigward tagħhom fl-24 ta’ Marzu 2011 b’effett mill-1 ta’ April 2011;
            
         
               —
            
            
               sussidjarjament, jannulla dawn id-deċiżjonijiet sa fejn il-fattur ta’ multiplikazzjoni li jirriżulta mill-promozzjoni tar-rikorrenti ma jiħux inkunsiderazzjoni l-anzjanità fl-iskala tagħhom miksuba bejn l-1 ta’ April 2009 u l-1 ta’ April 2011;
            
         
               —
            
            
               sussidjarjament, jannulla d-deċiżjonijiet tal-20 ta’ Lulju 2011 sa fejn jidħlu fis-seħħ fl-1 ta’ April 2011 u mhux fid-data li tiġi immedjatament wara dik li fiha daħlu fis-seħħ id-deċiżjonijiet tal-24 ta’ Marzu 2011;
            
         
               —
            
            
               tikkundanna lill-KESE għall-ispejjeż.